Aṭas i yeqqimen akken ad d-yaf tafukelt i swayes ad yekkes Aɛmer si ddunit. Maca yufa-tt-id: ad yessexdem Wezna, tameṭṭut n Aɛmer acku d nettat i d amdan i yettamen aṭas am baba-s, yemma-s neɣ gma-s. Acuɛer d Wezna i ɣer ixemmem ? Acku yessen-itt d tahwawit kan: efk-as zzhu teǧǧa-yak yalci ! Maca amek a yaweḍ ad as-imeslay ? sked akken ur yeḥṛaret ara ad as-yehder i Wezna ur yufi ara. Yettɛassa-tt si tifawt ɣer tmeddit, ulac. Maca yegger-as tamawt acu txeddem di yalass ssmana, yessen akk ansi i tettek ? akud ? melmi ? ayɣer ?...